****

**Варақаи матбуотӣ**

**Сохторҳои давлатии Ҷумҳурии Тоҷикистон ва Созмони Милали Муттаҳид тавсияҳои арзёбии Чаҳорчӯби Созмони Милали Муттаҳидро барои рушд баррасӣ намуданд**

Душанбе, 28 июли соли 2021. Вазорати рушди иқтисод ва савдои Ҷумҳурии Тоҷикистон дар якҷоягӣ бо Созмони Милали Муттаҳид мизи мудаввар оид ба баррасии натиҷаҳо, хулосаҳо ва тавсияҳои Барномаи СММ оид ба кӯмак ба рушд (UNDAF) 2016-2022 баргузор намуд.

Дар чорабинӣ намояндагони баландпояи сохторҳои давлатӣ ва намояндагони СММ дар ҶТ ширкат варзиданд ва натиҷаҳои амали муштараки панҷ соли гузаштаро дар самти афзалиятҳои рушди миллӣ ва Ҳадафҳои Рушди Устувор (ҲРУ) муҳокима карданд.

Гурӯҳи арзёбии мустақил натиҷаҳо ва таҷрибаҳоро пешниҳод кард ва як қатор тавсияҳои амалиро барои сохторҳои давлатӣ ва СММ пешниҳод кард.

Ғайр аз он, дар арзёбӣ инчунин вокуниши муштарак ба пандемияи COVID-19 дар соли 2020 ва талошҳо барои вокуниши якҷоя ба COVID-19 ва кӯмак дар рушд дар соли 2021 ва интизории соли 2021 баррасӣ шуд.

Тавсияҳои пешниҳодкардаи гурӯҳи арзёбии мустақил инчунин таваҷҷӯҳро ба самтҳои муҳими фаълияти сохторҳои давлатӣ ва СММ дар бар мегиранд, ки он дар раванди тарҳрезии чаҳорчӯбаи нави ҳамкорӣ, ки 1 январи соли 2023 оғоз хоҳад ёфт, истифода мегардад.

Хонум Сезин Синанолу, ҳамоҳангсози доимии СММ дар Тоҷикистон дар сухани ифтитоҳии худ қайд кард: “Ин тавсияҳои арзёбии мустақил аз ҷониби СММ ва шарикони мо аз Ҳукумати ҶТ бодиққат баррасӣ шуданд. Мо вокуниши роҳбариятро барои татбиқи пешниҳодҳо ва тавсияҳо дар соли охири татбиқи барномаи ҳамкории ҳозира ва тарҳрезии чаҳорчӯбаи навбатии ҳамкории устувори СММ таҳия кардем, ки ин як платформаи шарикӣ барои ҳамкории стратегӣ байни Ҳукумати Тоҷикистон ва СММ, инчунин ҳамаи ҷонибҳои манфиатдори дигари рушди миллӣ ва байналмилалӣ мебошад.”

Вазири рушди иқтисод ва савдо ҷаноби Завқизода Завқӣ Амин дар сухани ифтитоҳии худ ба СММ барои ҳамкориҳои судманд изҳори миннатдорӣ намуд ва бо пешниҳоди иштироки амиқтари шарикони давлати дар тамоми марҳилаҳои тарҳрезӣ, татбиқ ва арзёбии ҳама гуна барномаҳои рушд бо СММ розигӣ изҳор намуд. Инчунин, қайд гардид, ки иштироки ҷомеаи шаҳрвандӣ ва ҷомеа, бахши хусусӣ ва шарикони ғайримуқаррарӣ барои барномасозии фарогир ва ҳамаҷониба муҳим мебошад.

Дар ҷараёни нишаст, иштирокчиён аз сохторҳои гуногуни давлатӣ фикру мулоҳизаҳои худро пешниҳод карданд ва дар натиҷа ҳисоботи ниҳоии арзёбии ЮНДАФ ва вокуниши роҳбариятро тасдиқ карданд.

**Барои маълумоти муфассал ба** Парвиз Бобоев, Таҳлилгар оид ба иттилоот ва адвокатсия, дафтари Ҳамоҳангсози доимии СММ дар ҶТ тавассути почтаи электронӣ: [parviz.boboev@un.org](mailto:parviz.boboev@un.org) муроҷиат намоед ва аз сомонаи [www.untj.org](http://www.untj.org) дидан намоед.